
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 104
                                                                      din 16 iunie 2015
privind încetarea de drept a mandatului de consilier local al domnului Gall Erno
Consiliul Local al Municipiului Sighişoara, întrunit în şedinţă extraordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13755/12.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Văzând demisia depusă de domnul consilier local Gall Erno şi înregistrată la Consiliul local Sighişoara sub nr. 3/CL/8.06.2015, prin care face cunoscută intenţia sa de încetare a mandatului de consilier local, începând cu data de 6.06.2015, întrucât în urma demisiei domnului consilier judeţean Kelemen Marton, urmează a fi propus şi desemnat de Uniunea Democrată Maghiară din România (U.D.M.R.) în locul acestuia, loc rămas vacant; 

Ţinând cont şi de adresa Uniunii Democrate Maghiare din România – Organizaţia Judeţeană Mureş cu nr. 64/8.06.2015, depusă şi înregistrată la Consiliul local Sighişoara sub nr. 4/CL/8.06.2015, cu privire la demisia domnului consilier local Gall Erno, sens în care, se impune a se lua act de vacanţa locului de consilier local şi iniţierea procedurilor necesare pentru ocuparea locului astfel rămas vacant, ca urmare a demisiei acestuia; 

Având în vedere prevederile art. 9 alin. (2) lit.“a”, alin. (3), coroborate cu  art.12 alin. (1) şi (2) din Legea nr. 393/2004 privind Statutul aleşilor locali, cu modificările şi completările ulterioare; 

Ţinând cont de dispoziţiile art. 100 alin. 33 din Legea nr. 115/2015 pentru alegerea autorităţilor administraţiei publice locale, pentru modificarea Legii administraţiei publice locale nr. 215/2001, precum şi pentru modificarea şi completarea Legii nr. 393/2004 privind Statutul aleşilor locali;
Luând în considerare şi prevederile art. 71 din Regulamentul de organizare şi funcţionare a Consiliului local Sighişoara, aprobat prin Hotărârea Consiliului Local Sighişoara nr. 98/25.10.2012;

Având în vedere Referatul constatator, înregistrat cu nr. 13757/12.06.2015, prin care se propune să se ia act şi să se constate încetarea de drept a mandatului de consilier local al domnului Gall Erno, precum şi să se declare vacat locul acestuia de consilier local, îndeplinindu-se prevederile legale în acest sens;
În temeiul prevederilor art. 36 alin.(1) şi alin.(9), art. 45 alin. (1) şi a art. 115 alin. (1), lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
                                                                       HOTĂRĂŞTE:

Art. 1.
Ia act de încetarea de drept a mandatului de consilier local al domnului Gall Erno, ca urmare a demisiei acestuia şi constată încetarea de drept a mandatului de consilier local al domnului Gall Erno, ca urmare a demisiei acestuia.

Art. 2.
Se declară vacant mandatul de consilier local deţinut de domnul Gall Erno. 

Art. 3.
Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Secretarul municipiului şi Serviciul Administraţie publică locală.

Art. 4.
Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevazut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Dan Constantin Enescu 

  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;
  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;
  2 ex. Serviciul Administraţie Publică Locală;
  1 ex. Gall Erno
  1 ex. Uniunea Democrată Maghiară din România – Organizaţia Judeţeană Mureş.
  10 ex. 

A.B.
